ሙሴቬኒ ለስድስተኛ ዘመን?
በዩጋንዳ ሕግ መሠረት የሃገሪቱ ፕሬዚዳንት ሆኖ ለመወዳደር የሚሻ ዕድሜው ከሰባ አምስት መብለጥ የለበትም።ሰሞኑን የሃገሪቱ ፓርላማ ያንን የዕድሜ ጣሪያ ከፍ ለማድረግ ወይም ለመሠረዝ እየመከረ የመሆኑ ዜና ምናልባት ተቀማጩ ፕሬዚዳንት ዮዌሪ ሙሴቬኒ ለስድስተኛ የሥልጣን ዘመን እንዲወዳደሩ ሁኔታዎችን የሚያመቻች መሆኑ እየተሰማ ነው።የተቃውሞው ጎራ እንደራሴዎችና ከገዥው ፓርቲም የተወሰኑቱ ይህንን አዲስ የሕግ ሃሣብ በብርቱ እየተቃወሙ ናቸው።ከትናንት በስተያና ትናንት ቁርቁስ ውስጥ የቆየው ፓርላማ ትናንት ከሰዓት በኋላ ወደመደበኛ ሥራው ተመልሶ በሃሣቡ ላይ ግራ ቀኙን እያደመጠ ነው።በዚያ ላይ የፕሬዚዳንት አንድ የሥልጣን ዘመንን እንዲሁም የእንደራሴዎቹን የሥራ ጊዜ ከአምስት ዓመት ወደ ሰባት ዓመት ከፍ ሊያደርግ በሚችልም ሃራብ ላይ የሕዝብ ተወካዮቹ እየመከሩ ናቸው።ሁለቱም ሃሣቦች ለድምፅ መቼ እንደሚቀርቡ አልታወቀም።  